CELEX: 62014FN0071
Language: fi
Date: 2014-07-22 00:00:00
Title: Asia F-71/14: Kanne 22.7.2014 – ZZ v. Euroopan ulkosuhdehallinto

3.11.2014   
            
            
               FI
            
            
               Euroopan unionin virallinen lehti
            
            
               C 388/29
            
         Kanne 22.7.2014 – ZZ v. Euroopan ulkosuhdehallinto
   (Asia F-71/14)
   2014/C 388/35
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat L. F. de Castro ja J.-L. Gillain)
   
      Vastaaja: Euroopan ulkosuhdehallinto
   
      Oikeusriidan kohde ja kuvaus
   
   Kumoamiskanne päätöksestä olla maksamatta elinolokorvausta, täydentävää korvausta kantajan asemapaikan elinolojen perusteella ja päivärahaa sekä palkkaa 49 vuosilomapäivältä, joita ei ole käytetty vuonna 2012, sekä vahingonkorvausvaatimus heitteillejätöstä ja hylkäämisestä kantajalle sattuneen työtapaturman vuoksi.
   
      Vaatimukset
   
   
               —
            
            
               elinolokorvausta ja täydentävää korvausta on maksettava 1.5.2012–31.10.2013 tai ainakin samalta ajanjaksolta on maksettava päivärahaa
            
         
               —
            
            
               on maksettava palkka 49 vuosilomapäivältä, joita ei käytetty vuonna 2012
            
         
               —
            
            
               sopimus on palautettava ennalleen tai on laadittava uusi toistaiseksi voimassa oleva sopimus tai sopimus, joka on tietyn ajan kuluttua katsottava toistaiseksi voimassa olevaksi, tai on maksettava vahingonkorvaus sen vuoksi, että kantajan ja vastaajan välillä olisi tehty uusi sopimus, ellei tapaturmaa olisi sattunut
            
         
               —
            
            
               kantajalle tapaturmasta aiheutunut vahinko on korvattava seuraavasti: i) 10  000 euroa sikäli kuin on kyse heitteillejätöstä Jordaniassa ja Brysselissä lääkinnälliseltä, hallinnolliselta ja taloudelliselta kannalta; ii) summa, joka vastaa kaikkia saamatta jääneitä ja menetettyjä palkkoja, korvauksia ja etuja ja kantajan tapaturman johdosta suorittamia lääkinnällisiä tai muita maksuja, joiden arvioidaan ennakolta olevan 50  000 euroa sellaisesta tapaturmasta, josta Yhdistyneet Kansakunnat ja Euroopan ulkosuhdehallinto ovat vastuussa; viimeksi mainitun on osallistuttava riitaan ja rahoitettava se Yhdistyneen kansakunnan ja kaikkien tämän harjoittelun organisaation osapuolten vastuun osalta. iii) ennakolta arvioiden 50  000 euron summa koeajan sisältävien määräaikaisten sopimusten väärinkäytöstä, etenkin viimeisen sopimuksen, ja sen uudistaminen.